159 
Wyv. Thomson (l27 p. 79): „Det er eu Kendsgerning af Betyd¬ 
ning, at medens i varme og tempererede Have „Plutei“ og „Bi- 
pinnariæ“ stadig tages i Overflade-Nettet, forekom under vort syd¬ 
lige Togt mellem det gode Haabs Forbjerg og Australien kun én 
Form af Echinoderm-„Pseudembryo“, og den ansaa vi med nogen 
Tvivl for Larven til Chiridota, paa Grund af Tilstedeværelsen af 
Kalkhjul i Huden“. Paa lignende Maade udtaler Studer sig 
(119 p. 462): „Paafaldende er det, at det aldrig lykkedes mig at 
finde fritlevende Echinodermlarver med det flne Net i Farvandene 
omkring Kerguelen“. I Overensstemmelse hermed findes der her 
ualmindelig mange Echinodermer, der er vivipare eller har Yngel¬ 
pleje. (Wyv. Thomson 127). I de arktiske Have synes For¬ 
holdet ikke at være helt det samme. Ganske vist findes der ogsaa 
Echinodermer, der har Yngelpleje: Cucumaria glacialis Ljn. (85), 
hvor Forholdet er ganske tilsvarende til det hos den antarktiske 
Cucumaria lævigata Vert., Asterias Mulleri, Pteraster militaris, 
(de to sidste er dog ikke rent arktiske Dyr). Men der findes ogsaa 
i de arktiske Have Dyr, der utvivlsomt har pelagiske Larver, saa- 
ledes Ophiopholis aculeata og — sandsynligvis — Amphiura 
Sundevalli o. a. — At de physiske Forhold er af Betydning i 
denne Henseende, kan næppe betvivles, dog kan der vel foreløbig 
intet bestemtere siges derom. 
Senere Tilføjelse. 
Bipinnaria af Asterias ruhens. Ved fornyet Undersøgelse af 
levende Exemplarer har det vist sig, at den dorsale Medianproces 
har aldeles samme Form som hos Bipinnaria af Asterias vulgaris. 
Efter dette turde det være tvivlsomt, om de to Larver i det hele 
taget vil være til at kende fra hinanden. 
Ophiopluteus compressus. Alle Processerne er forsynede med 
2—3 mørke Pigmentpletter, forreste Lateralprocesser undtagen; Spidsen 
af Bagenden er fimreklædt som hos Larven af Ophioglypha albida. 
